“મુંબૈ? એમની ચાર રુમની સાંકડી જગ્યામાં તમારે ચંદાને મોકલવી છે? અને ચંદા, મુંબૈમાં આજકાલ શું ચાલી રહ્યું છે એની ખબર છે તને? અલી, છાપું-બાપું વાંચે છે કે નહી? ત્યાં બૈરાંઓની હાલત ઘણી ખરાબ થઈ ગઈ છે. ગોરા રંગરૂટ આપણી સ્ત્રીઓને ભગાડીને લઈ જાય છે. કોઈ સ્ત્રી સડક પર એકલી આવી – જઈ શકતી નથી. રાતે બ્લૅક – આઉટ. મુંબૈ પર ફરીથી બૉમ્બ ક્યારે પડશે એનો કોઈ ભરોસો છે ખરો? લોકો મુંબૈ છોડવા ભાગમ્ ભાગ કરી રહ્યા છે, ને તારે મુંબૈ જવું છે?”